Lav et referat af nedenstående tekst:

Tekst:
Har du set en godt to meter høj og 200 kilo tung kleppert, sammen med en flok veninder, der brugte noget af lørdagen på at soppe ved stranden i Knasborg Å? De befinder sig til fods i en radius af godt 75 kilometer fra Ålbæk. Der er ikke ligefrem tale om den klassiske efterlysning. Men over 500 gange på Facebook er der nu blevet delt fotos og efterlysninger af en flok krondyr. Senest blev de spottet med vand om anklerne, mens de soppede i Kattegat. -	Ja, det er ikke bare nogen, du kan fange eller jage ind, kommer det med både et grin og et glimt i øjet fra Søren Kristensen, indehaver af FarmFun-dyreparken ved Ålbæk. Men hvordan kan så stort et dyr pludselig forsvinde? De er let til bens og har i mere end én forstand haft vejret med sig: -	Stormen har simpelthen brækket en låge op, så de er bare rendt ud. Det er der jo ikke noget at sige til, siger Søren Kristensen og fortæller at den sydliggående vind har sendt dem sydover. -	Og de kan vist nok rende 75 kilometer på et døgn, så de kan være langt væk, lyder det knap så optimistisk fra Søren Kristensen. Han håber nu på at vinden vender. -	For at få dem hjem igen. Vi havde dem ude for nogle år siden, men der lokkede vi dem hjem igen, fordi vinden fik dem tilbage mod farmen, siger han. De ivrigt delte billeder af de soppende krondyr, der tilhører den danske ’Big Five’ , gør at han bevarer håbet om at få de store dyr tilbage på farmen. Men det er ikke bare nogen du kan fange og jage, gnækker  han. - Det er store, hurtige og vilde dyr, der ikke bare kommer som det passer. Men måske kan vi lokke dem hjem, fortæller Søren Kristensen, der har modtaget flere opkald, senest lørdag aften, fra folk, der har set dyrene – om end de ikke lige har klappet dem. For hvad gør man hvis man så støder på det store dyr på søndagsgåturen? -	Du kan ikke gøre noget andet end at kigge på dem!

Referat:
Noget meget stort er forsvundet - nu håber ejer på vinden vender. Bogstaveligt talt.